Luukudosnäyte TT-ohjauksessa

|  |  |
| --- | --- |
| Kuvaus: | Luun kudosnäyte TT-ohjauksessa. |

**TUTKIMUKSEEN VALMISTAUTUMINEN**

Toimenpidettä varten tulet sovitusti vuodeosastolle joko edeltävänä iltana tai tutkimuspäivän aamuna. Jos tulet osastolle toimenpidepäivän aamuna, sinun tulee olla ravinnotta kuusi (6) tuntia. Vettä tai mehua voi juoda pieniä määriä.

Tutkimusta edeltävänä päivänä syö kevyttä ruokaa, kuten esim. keittoruokaa ja puuroa.

Käy verikokeessa ajanvarauskirjeen ohjeen mukaisesti

**Jos olet yliherkkä jodivarjoaineelle tai puuduteaineelle**, kerro siitä mahdollisimman pian lääkärille, joka lähetti sinut tutkimukseen.

**Jos olet raskaana tai epäilet olevasi raskaana**, kerro siitä mahdollisimman pian lääkärille, joka lähetti sinut tutkimukseen.

**LÄÄKKEET** Lääkärin määräämät lääkkeet voit pääsääntöisesti ottaa.

Jos sinulla on kuitenkin käytössä joku seuraavista verisuonitukosten hoitoon tai ehkäisyyn käytettävistä lääkkeistä, ilmoita siitä etukäteen vuodeosastolle tai lähettävälle poliklinikalle:

Marevan

 Clopidogrel, Brilique, Efient, Plavix

 Arixtra, Eliquis, Pradaxa, Xarelto

 Fragmin, Klexane, Innohep

 Refludan

 ReoPro

 Integrilin, Aggrastat

 neidonhiuspuu, kiinankarhuputki, kalaöljy- ja omegavalmisteet, valkosipuliuutteet

Lääke on jätettävä tauolle ennen toimenpidettä, mutta siitä saat erilliset ohjeet lähettävältä poliklinikalta tai vuodeosastolta.

**TUTKIMUKSEN KULKU**

 Potilaskuljettaja hakee sinut sängyllä röntgenosastolle. Näytteen sinun tulee maata liikkumatta, koska liike aiheuttaa kuviin epätarkkuutta. Röntgenhoitajalla on sinuun puhe-, kuulo- ja näköyhteys.

 Näytteenottokohdasta riippuen toimenpide tehdään paikallispuudutuksessa tai kevyessä nukutuksessa.

Tietokonetomografian avulla etsitään kohta, josta näyte otetaan. Iho puhdistetaan ja puudutetaan näytteenottoalueelta. Näyte otetaan neulalla.

**TUTKIMUKSEN JÄLKIHOITO**

 Näytteen oton jälkeen sinut viedään vuodeosastolle. Olet vuodelevossa

 kaksi tuntia. Verenpainetta ja pulssia mitataan tietyin väliajoin. Tarvittaessa

 saat kipulääkettä.

 Jos toimenpide tehdään kevyessä nukutuksessa, sinut viedään näytteen oton jälkeen heräämöön. Heräämöstä sinut siirretään myöhemmin vuode- osastolle.

Saat tutkimuksen vastaukset lääkäriltä, joka hoitaa sinua. Jos et tiedä, kuinka saat vastaukset, kysy siltä poliklinikalta tai osastolta, josta sinut lähetettiin tutkimukseen.

**YHTEYSTIEDOT**

Peru aika, jos et pääse tulemaan. Jos sinulla on kysyttävää tutkimuksesta, ota yhteys röntgen 2:een,

puh 017 – 173 307 arkisin klo 8.00 - 14.30.

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä

[www.tutkimukseen.fi](http://www.tutkimukseen.fi/)

[www.stuk.fi](http://www.stuk.fi/)